cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HTO/1389-2/2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. október 29-ei nyilvános ülésére**

**Tárgy:** Pályázati kiírás az egyéb szálláshely szolgáltatók minőségfejlesztési támogatására

**Az előterjesztő:** Papp Gábor polgármester

**Készítette:**  Fábiánné Hoffman Márta mb. hatósági osztályvezető

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Képviselő-testület 2015. október 2-ai ülésén rendeletet alkotott az egyéb szálláshelyek minőségfejlesztési támogatásáról.

Az egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet (a továbbiakban Ör.) értelmében a Képviselő-testület, a természetes személy egyéb szálláshely-szolgáltatók minőségfejlesztési felhalmozási támogatási eljárásnak lebonyolítására pályázatot hirdet meg. A Képviselő-testület a pályázati felhívást a rendelet alapján a tárgyévet megelőző év október 31-ig bocsájtja ki, amelyet az Önkormányzat honlapján közzé kell tenni.

Az Ör. meghatározza a megvalósító szervezetre és a fejlesztési támogatás megvalósítása, a támogatások kihelyezése és elszámolása szabályait, amelynek figyelembevételével került jelen pályázati felhívás meghirdetésre. A támogatásra rendelkezésre álló keretösszeget tizenhatmillió forintban határoztuk meg, az egyéb szálláshelyek által beszedett idegenforgalmi adóbevétel arányában.

A pályázati felhívásban a hivatkozott Ör. és az államháztartáson kívülre nyújtott támogatásokról szóló 47/2013. (XI. 27.) önkormányzati rendelet szabályai kerültek figyelembe vételre. A pályázathoz kötelezően benyújtandó nyomtatványok és a vonatkozó rendeletek a felhívás és jelen előterjesztés mellékleteit képezik.

A pályázati felhívás az önkormányzat honlapján a következő oldalon kerül kibocsátásra:

<http://onkormanyzat.heviz.hu/kozerdeku/hirdetmenyek>

Tisztelt Képviselő-testület!

Kérem, az előterjesztést megvitatni és a határozati javaslatot elfogadni szíveskedjenek! A határozat elfogadása egyszerű szótöbbséget igényel. A határozat normatív határozat.

**2.**

# **HATÁROZATI JAVASLAT**

1. Hévíz Város Önkormányzat Képviselő-testülete, az egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet 3. § (1) bekezdése alapján, pályázatot ír ki a turisztikai területen működő egyesületek számára.

# Felelős: Papp Gábor polgármester

# Határidő: 2015. október 31.

1. A Képviselő-testület a pályázati felhívást az előterjesztés szerint jóváhagyja, felkéri a polgármestert a felhívás kibocsátására, a pályázati eljárás lefolytatására és a pályázati döntési javaslat képviselő-testület elé terjesztésére.

# Felelős: Papp Gábor polgármester

# Határidő: 2015. november 30.

1. A Képviselő-testület az egyéb szálláshely-szolgáltatók minőségfejlesztési felhalmozási támogatásának, ezen határozattal kiírt pályázatára, forrásként a 2016. évi költségvetésben 16.000.000 forintot biztosít.

# Felelős: Papp Gábor polgármester

# Határidő: 2015. december 31.

**3.**

**Bizottsági állásfoglalás**

**Mellékletek**

1. **melléklet**

**PÁLYÁZATI FELHÍVÁS**

Hévíz Város Önkormányzat Képviselő-testülete (a továbbiakban: Képviselő-testület) az egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet (a továbbiakban Ör.) 3. § (1) bekezdése alapján a **természetes személy egyéb szálláshely-szolgáltatók minőségfejlesztési felhalmozási támogatási eljárás lebonyolítására**

**PÁLYÁZATOT HÍRDET**

1. **A pályázat célja:**

A szálláshely szolgáltatási területen, az egyéb szálláshely-szolgáltatást végző természetes személyek által üzemeltetett egyéb szálláshelyek minőségi szolgáltatásainak fejlesztése érdekében a minőségfejlesztési felhalmozási támogatási eljárás lebonyolítására, **turisztikai egyesület részére pályázat meghirdetése**.

A pályázat mellékletét képezi:

* egyéb szálláshelyek minőségfejlesztési támogatásáról szóló 36/2015. (X. 5.) önkormányzati rendelet;
* az államháztartásról szóló törvény és az államháztartáson kívülre nyújtott támogatásokról szóló 47/2013. (XI. 27.) önkormányzati rendelet;
* nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról.

1. **Érvényesen az alábbi feltételeknek megfelelő az a turisztikai területen működő egyesület nyújthat be pályázatot:**

A pályázat benyújtásakor:

1. székhelye Hévíz városban van és működési területe Hévíz város területe;
2. működési céljai között szerepel a Hévízi turisztikai, idegenforgalmi szereplők tevékenységének összehangolása, a minőségi turizmusfejlesztés, vendégéjszakák számának növelése, az idegenforgalom fejlesztése;
3. tevékenységét Hévízen legalább 3 éve folyamatosan gyakorolja;
4. a korábban kapott (minőségfejlesztési) államháztartási támogatási összeggel, az államháztartásról szóló törvény és az államháztartáson kívülre nyújtott támogatásokról szóló 47/2013. (XI. 27.) önkormányzati rendelet szabályai szerinti elszámolás megtörtént.
5. **A pályázatnak tartalmaznia kell:**
6. a minőségfejlesztési támogatási rendszer bemutatását és a támogatásra igényelt forrás megjelölését;
7. csatolni kell az egyéb szálláshely-szolgáltatók számára kidolgozott pályázati felhívást és pályázati űrlapot, továbbá a felhasználási kötelezettséget is tartalmazó támogatási szerződés mintáját;
8. „nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról.” (pályázat mellékletét képező nyomtatvány)
9. **A pályázathoz mellékelni kell:**
10. a bírósági bejegyzésről szóló – 30 napnál nem régebbi - végzés másolata;
11. a közjegyző által hitesített aláírási címpéldány vagy banki aláírási címpéldány eredetben, vagy hiteles másolatban;
12. az alapszabály vagy az alapító okirat másolata;
13. az előző évi tevékenységről szóló tájékoztató és a szervezet folyó évi munkaterve;
14. a szervezet képviselője által tett nyilatkozat**,** miszerint az Önkormányzat által kiírt más pályázaton ugyanerre a célra nem kapott támogatást;
15. írásbeli hozzájárulás az eljárásban foglalt adatok (kérelmező neve, igényelt támogatási cél és összeg) kezeléséhez és közzétételéhez;
16. nyilatkozat arról, hogy a szervezetnek köztartozása nincs;
17. a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenségi, illetve érintettségi nyilatkozat, továbbá érintettség esetén közzétételi kérelem.
18. **A támogatásra rendelkezésre álló keretösszeg: 16 millió Ft, azaz tizenhatmillió forint.**
19. **A fejlesztési támogatás megvalósítása, támogatások kihelyezés és elszámolása:**
20. A megvalósító szervezet a támogatási döntés és megállapodás szerinti határidőket betartva köteles utófinanszírozású pályázatot kiírni 2016. január 01. napjáig az egyéb szálláshely-szolgáltatók minőségfejlesztési támogatására.
21. A pályázatokat a megvalósító szervezet által felállított bíráló bizottság köteles elbírálni legkésőbb 2016. március 31. napjáig.
22. Az elbírált pályázatok alapján a megvalósító szervezet köteles utófinanszírozású támogatási szerződést kötni 2016. április 15. napjáig az egyéb szálláshely-szolgáltatóval.
23. A megvalósító szervezet köteles a pályázatot nyert egyéb szálláshely-szolgáltatót a megvalósított beruházásról a támogatási szerződésben foglalt feltételekről határidőre 2016. június 30. napjáig elszámoltatni. Ennek elmulasztása esetén a támogatási összeget nem fizethet ki. Köteles előírni, hogy az elszámolási kötelezettség elmulasztása esetén a pályázatot nyert egyéb szálláshely-szolgáltató pályázati döntését vissza kell vonni, részére a támogatási összeget nem fizethet ki, a pályázót pedig egy évre ki kell zárnia a további minőségfejlesztési pályázatokból.
24. A megvalósító szervezet köteles olyan támogatási szerződést kötni, amely előírja, a támogatott egyéb szálláshely-szolgáltató pedig köteles biztosítani, hogy a minőségfejlesztési támogatással megvalósított beruházást és annak két évig történő fenntartását az Önkormányzat a támogatott előzetes értesítése mellett ellenőrizhesse.
25. A megvalósító szervezet a saját honlapján a támogatási szerződések megkötését követő 8 napon belül köteles közzé tenni a pályázati nyertes egyéb szálláshely-szolgáltatók nevét és címét.
26. A megvalósító szervezet köteles a támogatással az önkormányzatnál beszerezhető „Elszámolás támogatási összeg felhasználásáról” nyomtatványon 2016. augusztus 31. napjáig elszámolni Hévíz Város Önkormányzat felé, továbbá egyidejűleg a pályázat tapasztalatairól tájékoztatást adni a Képviselő-testület részére.
27. **Érvénytelen a pályázat:**
28. Ha nem egyértelmű ezért elbírálásra alkalmatlan.
29. Ha a pályázó a pályázatát és a nyilatkozatokat nem írja alá, a kötelező mellékleteket nem csatolja be.
30. Ha a pályázatot a pályázati felhívásban meghatározott pályázati határidő lejárta után nyújtották be.
31. Ha a pályázati kiírás az alaki és tartalmi követelményeknek egyéb okból nem felel meg.
32. Ha a hiánypótlást a 8 napos határidőre nem teljesítik.
33. **A pályázat benyújtásának helye:**

**Hévíz Város Önkormányzat Hévíz, Kossuth L. u. 1. nyitvatartási időben személyesen vagy postai úton tértivevényes küldeményként.**

1. **A pályázatok benyújtásának határideje:** **2015. november 16. napja 15 óráig.**
2. **A pályázat benyújtásának módja:**

A kizárólag az arra rendszeresített pályázati adatlapon, mellékletek becsatolásával borítékban lezárva „minőségfejlesztési támogatási eljárás lebonyolítására pályázat” felirat feltüntetésével.

1. **A pályázat elbírálásának időpontja:**

**2015. november 30-ig. Szerződés megkötése a pályázat elbírálását követő 8 napon belül történik.**

1. melléklet

# **Hévíz Város Önkormányzat Képviselő-testületének 36/2015. (X. 5.) önkormányzati rendelete az egyéb szálláshelyek minőségfejlesztési támogatásáról**

Hévíz Város Önkormányzat Képviselő-testülete az [Alaptörvény 32. cikk (2) bekezdésben](http://uj.jogtar.hu/) kapott felhatalmazás alapján, a Magyarország helyi önkormányzatairól szóló [2011. évi CLXXXIX. törvény 13. § (1) bekezdésének 13. pontjában](http://uj.jogtar.hu/) meghatározott feladatkörében eljárva a következőket rendeli el:

## 1. A rendelet célja

**1. §** A Hévíz Város Önkormányzat támogatandó célnak tekinti a szálláshely-szolgáltatási területen, egyéb szálláshely-szolgáltatást végző természetes személyek által üzemeltetett egyéb szálláshelyek minőségi szolgáltatásainak fejlesztését.

## 2. A támogatás összege

**2. §** A Képviselő-testület az önkormányzat tárgyévi költségvetésében, a rendelkezésre álló forrásainak és az idegenforgalmi adó állami támogatás mértékének függvényében, évente állapítja meg, az egyéb szálláshelyek által beszedett idegenforgalmi adóbevétel arányában, a vissza nem térítendő támogatásra biztosított forrást.

## 3. A megvalósító szervezet

**3. §** (1) A Képviselő-testület, a természetes személy egyéb szálláshely-szolgáltatók minőségfejlesztési felhalmozási támogatási eljárásának lebonyolítására pályázatot hirdet meg. A pályázatot a pályázati határidőben belül lehet benyújtani. A határidő elmulasztása jogvesztő. Hiánypótlás egy alkalommal, 8 napos határidővel lehetséges.

(2) A Képviselő-testület a pályázati felhívást a tárgyévet megelőző év október 31-ig bocsátja ki. A pályázatot az Önkormányzat honlapján közzé kell tenni.

(3) Pályázatot az a turisztikai területen működő egyesület nyújthat be, amelynek:

*a)* székhelye Hévíz városban van és működési területe Hévíz város területe;

*b)* működési céljai között szerepel a hévízi turisztikai, idegenforgalmi szereplők tevékenységének összehangolása, a minőségi turizmusfejlesztés, vendégéjszakák számának növelése, az idegenforgalom fejlesztése;

*c)* és tevékenységét Hévízen legalább 3 éve folyamatosan gyakorolja.

(4) A pályázatot a minőségfejlesztési támogatási rendszer bemutatásával és a támogatásra igényelt forrás megjelölésével kell benyújtani. A minőségfejlesztési támogatási rendszer bemutatása keretében csatolni kell az egyéb szálláshely-szolgáltatók számára kidolgozott pályázati felhívást és pályázati űrlapot, továbbá a felhasználási kötelezettséget is tartalmazó támogatási szerződés mintáját.

(5) A pályázat benyújtásának feltétele, hogy a korábban kapott minőségfejlesztési államháztartási támogatási összeggel, [az államháztartásról szóló törvény](http://uj.jogtar.hu/) és az államháztartáson kívülre nyújtott támogatásokról szóló [Hévíz Város Önkormányzat Képviselő-testületének 47/2013. (XI. 27.) önkormányzati rendelete](http://uj.jogtar.hu/) szabályai szerinti elszámolás megtörtént.

(6) A pályázatot a Képviselő-testület bírálja el és köt támogatási megállapodást a pályázat nyertesével.

(7) A pályázat nyertese (a továbbiakban: megvalósító szervezet) az elnyert pályázati összeggel a támogatási megállapodásban meghatározott időpontig és feltételekkel köteles elszámolni.

## 4. A fejlesztési támogatás megvalósítása, támogatások kihelyezése és elszámolása

**4. §** (1) A megvalósító szervezet a támogatási döntés és megállapodás szerinti határidőket betartva köteles utófinanszírozású pályázatot kiírni az egyéb szálláshely-szolgáltatók minőségfejlesztési támogatására.

(2) A pályázatokat a megvalósító szervezet által felállított bíráló bizottság bírálja el.

(3) Az elbírált pályázatok alapján a megvalósító szervezet köt támogatási szerződést az egyéb szálláshely-szolgáltatóval.

**5. §** (1) A pályázatot nyert egyéb szálláshely-szolgáltató köteles a megvalósított beruházásról a támogatási szerződésben foglalt feltételekkel és határidőre elszámolni. Ennek elmulasztása esetén a támogatási összeg nem fizethető ki. Az elszámolási kötelezettség elmulasztása esetén a pályázatot nyert egyéb szálláshely-szolgáltató pályázati döntését vissza kell vonni, részére a támogatási összeg nem fizethető ki, a pályázót pedig egy évre ki kell zárni a további minőségfejlesztési pályázatokból.

(2) A megvalósító szervezet köteles olyan támogatási szerződést kötni, amely előírja, a támogatott egyéb szálláshely-szolgáltató pedig köteles biztosítani, hogy a minőségfejlesztési támogatással megvalósított beruházást és annak két évig történő fenntartását az Önkormányzat a támogatott előzetes értesítése mellett ellenőrizhesse.

(3) A megvalósító szervezet a saját és az Önkormányzat hivatalos honlapján a támogatási szerződések megkötését követő 8 napon belül köteles közzé tenni a pályázati nyertes egyéb szálláshely-szolgáltatók nevét és címét.

(4) A Képviselő-testület a megvalósító szervezet támogatási elszámolását követően a honlapján közzé teszi a támogatási eljárás értékelését.

**6. §** A pályázat, támogatás és támogatási szerződés, elszámolás a támogatással e rendeletben nem szabályozott kérdéseire egyebekben [az államháztartásról szóló törvény](http://uj.jogtar.hu/) és az államháztartáson kívülre nyújtott támogatásokról szóló [Hévíz Város Önkormányzat Képviselő-testületének 47/2013. (XI. 27.) önkormányzati rendelete](http://uj.jogtar.hu/) szabályait kell alkalmazni.

**7. §** A rendelet a kihirdetését követő napon lép hatályba.

1. számú melléklet

# **Hévíz Város Önkormányzat Képviselő-testületének 47/2013. (XI. 27.) önkormányzati rendelete az államháztartáson kívülre nyújtott támogatásokról**[**\***](http://uj.jogtar.hu/#lbj0id1444813091660194b)

Hévíz Város Önkormányzat Képviselő-testülete a Magyarország helyi önkormányzatairól szóló [2011. évi CLXXXIX. törvény 41. § (9) bekezdésében](http://uj.jogtar.hu/), továbbá a közpénzekből nyújtott támogatások átláthatóságáról szóló, [2007. évi CLXXXI. törvény 18. § (2) bekezdésében](http://uj.jogtar.hu/) kapott felhatalmazás alapján, Magyarország [Alaptörvényének 32. cikk (1) bekezdésének *a)* pontjában](http://uj.jogtar.hu/) meghatározott feladatkörében eljárva a következőket rendeli el:

## 1. A rendelet célja

**1. §** A rendelet célja, hogy Hévíz Város Önkormányzat (továbbiakban: önkormányzat) a közpénzekből nyújtott támogatások átláthatóságáról szóló [2007. évi CLXXXI. törvény](http://uj.jogtar.hu/) előírásainak megfelelően szabályozza az államháztartáson kívülre átadott pénzeszközökre vonatkozó eljárást.

## 2. Hatálya

**2. §** (1) Jelen rendelet tárgyi hatálya kiterjed minden, az államháztartáson kívülre történő pénzeszközátadásra, függetlenül attól, hogy pályázati úton vagy pályázati rendszeren kívül, egyedi döntés alapján nyújt az önkormányzat támogatást.

(2) A rendelet személyi hatálya természetes személyekre és az államháztartás körébe nem tartozó jogi személyekre és jogi személyiséggel nem rendelkező szervezetekre terjed ki.

(3) A rendelet tárgyi hatálya nem terjed ki a tárgy szerinti külön önkormányzati rendeletekben meghatározott támogatásokra, így különösen a szociális ellátásokra, a szociálisan rászorultak részére megállapított pénzbeli támogatásokra, az önkormányzati pénzeszközökből és támogatásokból megvalósuló beszerzésekről szóló önkormányzati rendelet hatálya alá tartozó támogatásokra, az ösztöndíjakra, a lakáscélú támogatásokra, valamint közfeladat ellátására kötött megállapodás keretében átadott pénzeszközökre.

## 3. A támogatás forrása

**3. §** Az önkormányzat tárgyévi költségvetési rendeletében határozza meg azon költségvetési előirányzatait, amelyek terhére felhalmozási vagy működési célú támogatás adható.

## 4. A támogatás nyújtásának alapelvei, támogatás odaítélése

**4. §** (1) A támogatások odaítéléséről a tárgyévi költségvetési rendeletben foglaltak alapján a Képviselő-testület; a Polgármesteri keret terhére nyújtott támogatás esetén a polgármester javaslatára a Képviselő-testület dönt a támogatás engedélyezéséről.

(2) Támogatásban részesülhet az a támogatott:

*a)* amelynek javára az önkormányzat mindenkori költségvetési rendeletének előirányzatában címzett támogatás került megállapításra;

*b)* amely szervezet az önkormányzathoz támogatás iránti kérelmet nyújtott be;

*c)* amely a korábban kapott támogatással határidőre, hitelesített bizonylatokkal elszámolt és;

*d)* amelynek a helyi és állami adóhatósággal szemben lejárt tartozása nincs.

(3) A céljellegű támogatási kérelmek az 1. melléklet - Pályázati adatlap - kitöltésével nyújthatók be, az abban foglalt tartalmi és formai követelményekkel. A támogatási kérelmet a Polgármesternek címezve kell benyújtani.

(4) A támogatásra vonatkozó döntésnek tartalmaznia kell a támogatott nevét, a támogatás összegét, valamint a támogatás célját.

## 5. A támogatási megállapodás

**5. §** (1) Az önkormányzat által nyújtott céljellegű, fejlesztési vagy működési célú támogatások esetén - értékhatárra vonatkozó korlátozás nélkül - a támogatás folyósítására megállapodást kell kötni a támogatottal. A megállapodásnak tartalmaznia kell:

*a)* a megállapodó felek megnevezését, címét, képviseletében eljáró személyeket;

*b)* a forrás nyújtásáról szóló döntés számát;

*c)* a forrás összegét;

*d)* a forrás felhasználásának célját;

*e)* a forrás felhasználásának feltételeit;

*f)* a pénzügyi teljesítést;

*g)* a teljesítés ütemezését;

*h)* a nem cél szerinti felhasználás esetén a visszatérítési kötelezettséget, a visszatérítés időpontját, időtartamát és feltételeit;

*i)* a pénzügyi elszámolás módját, helyét és idejét (működési támogatásról lehetőleg a tárgyévet követő év január 31-ig, illetve február 28-ig, a felhalmozási célú felhasználásokról az elszámolási határidőt a teljesítéshez kapcsolódóan kell meghatározni);

*j)* a megállapodásban vállalt kötelezettségek nem teljesítésének következményeit.

(2) A támogatási megállapodásban rendelkezni kell arról is, hogy a támogatást a támogatott részére történő átutalás időpontjától a [Polgári Törvénykönyv](http://uj.jogtar.hu/) szerinti késedelmi kamattal növelten kell visszafizetni, amennyiben a támogatott nem tud megfelelően elszámolni a támogatás felhasználásáról.

(3) A támogatott a kapott támogatási összeget kizárólag a támogatási megállapodásban megjelölt célokra fordíthatja, és más személy vagy szervezet részére támogatásként tovább nem adhatja.

(3a)[\*](http://uj.jogtar.hu/#lbj1id1444813091660194b) A (3) bekezdésben foglalt támogatási összeg tovább adási tilalom nem vonatkozik a 36/2015. (X.5.) önkormányzati rendelettel szabályozott egyéb szálláshelyek minőségfejlesztési támogatásának összegére.

(4) A támogatási megállapodás aláírására jogosultak körét a kiadási előirányzattól függően a Kötelezettségvállalásról szóló belső szabályzat tartalmazza.

(5) A támogatást a támogatási megállapodás mindkét fél általi aláírását követően kizárólag átutalással lehet teljesíteni.

(6) A fel nem használt támogatást és a nem a célnak történő támogatás felhasználását a támogatottnak az önkormányzat számlájára vissza kell fizetnie az önkormányzat értesítő levélét követő 8 napon belül.

(7) A támogatás célnak megfelelő felhasználását az önkormányzat jogosult a helyszínen ellenőrizni.

(8)[\*](http://uj.jogtar.hu/#lbj2id1444813091660194b) Támogatás juttatása esetén a rendelet 2. mellékletét képező, az adott esetben alkalmazandó támogatási szerződést kell megkötni a támogatottal az önkormányzat költségvetési rendeletének hatálybalépését követő 15 napon belül. A támogatási szerződésben kell rögzíteni a pályázati támogatások önrészének külön számlaszámra történő utalásának összegét, melyhez a támogatott szolgáltatja a számlaszámot.

## 6. Elszámolás a támogatási összeg felhasználásáról és a támogatási szerződésben foglalt kötelezettségek teljesítéséről

**6. §** (1)A nyújtott támogatás célnak megfelelő, jogszerű felhasználásáról a támogatott köteles a támogatási megállapodásban foglalt határidőig elszámolni az alábbiak szerint:

*a)* Eseti támogatások, a támogatott köteles az elszámoláshoz az alábbi dokumentumokat becsatolni:

*aa)* kitöltött Elszámoló lapot, az Elszámoló lap mintáját a 3. melléklet tartalmazza;

*ab)* a támogatott képviselője által hitelesített számlamásolatok;

(Az elszámolásban feltüntetett és csatolt bizonylatmásolatok eredeti példányain szükséges feltüntetni a támogatót, a határozatszámot, a támogatás jogcímét)

*ac)* a beszerzés megvalósítására megkötött szerződés, megrendelés vagy megállapodás 1-1 eredeti vagy a támogatott képviselője által hitelesített példánya;

*ad)* építési munkák esetén a beszerzés tárgyára vonatkozó tételes költségvetés, mint szerződéses melléklet;

*ae)* egyéb feltételek (pl. építési beruházás esetén a felelős kivitelezői nyilatkozat, műszaki átadási jegyzőkönyv, szolgáltatás megrendelése és árubeszerzés esetén teljesítésigazolás);

*b)* Általános működési célú támogatások: a támogatás szabályszerű felhasználásának ellenőrizhetősége érdekében a támogatott köteles az önkormányzati támogatásról számvitelében elkülönített nyilvántartást vezetni. A támogatott köteles az elszámoláshoz az alábbi dokumentumokat becsatolni:

*ba)* Az éves gazdálkodását és működését bemutató szöveges és számszaki beszámoló;

*bb)* Az önkormányzati támogatás felhasználását dokumentáló főkönyvi kivonat, Naplófőkönyv kivonata stb.;

*bc)* Amennyiben az elkülönített nyilvántartás feltételei nem biztosítottak, úgy a támogatott a támogatás elszámolását az eseti támogatások elszámolására előírt módon köteles teljesíteni;

(2) Elszámolási határidő: a támogatási megállapodásban rögzítettek szerint.

*a)* a civil szervezetek esetében lehetőleg a tárgyévet követő év január 31-ig;

*b)* az önkormányzat tulajdonosi részesedéssel rendelkező gazdasági társaságai esetében a tárgyévet követő év február 28-ig;

*c)* önkormányzat tulajdonosi részesedéssel nem rendelkező gazdasági társaságok esetében a tárgyévet követő év február 28-ig;

*d)* 10 millió Ft feletti támogatás esetén negyedévenként elszámolási kötelezettséget kell előírni.

(3) A támogatott különösen indokolt esetben kérheti az elszámolási határidő meghosszabbítását, vagy a célra fel nem használt támogatási összeg más célú hasznosítását. A kérelmet írásban kell benyújtani a támogatást nyújtónál, legkésőbb az eredeti elszámolási határidő lejártáig.

(4) A benyújtott elszámolásokat a polgármesteri hivatal ellenőrizni köteles, hogy a felhasználás a célnak megfelelően és jogszerűen történt-e. A tartalmi és számszaki ellenőrzés tényét és annak elfogadását a benyújtott elszámoláson, illetve a beszámolón dokumentálni kell.

(5) Ha a támogatott a megállapodásban foglalt elszámolási határidőig nem, vagy nem szabályos módon számolt el a támogatás felhasználásáról az 5. § (2) bekezdés rendelkezéseit kell alkalmazni.

(6)[\*](http://uj.jogtar.hu/#lbj3id1444813091660194b) A támogatott a pályázathoz nyújtott önkormányzati saját forrás felhasználásán kívül köteles a pályázati forrás felhasználását dokumentumokkal alátámasztva bemutatni.

## 7. Támogatási szerződés módosítása

**7. §** (1) A támogatási szerződés módosítására az elszámolási határidő vonatkozásában és a támogatás céljában kerülhet sor, egyszeri alkalommal, a támogatott elszámolási határidő lejárta előtt leadott írásos kérelmére.

(2) A határidő módosítás engedélyezésére a Polgármester javaslatot tesz a Képviselő-testületnek.

(3) A támogatás céljának módosításáról, amennyiben az működési és felhalmozási célon belüli változás, illetve amennyiben a megváltoztatni kívánt célra történő felhasználást a pályázati kiírás lehetővé teszi, a polgármester javaslatot tesz a Képviselő-testületnek.

(4) A támogatás céljának módosításáról amennyiben az működési és felhalmozási célok közötti változás, a Képviselő-testület dönt.

## 8. A közpénzekből nyújtott pénzeszközök átláthatósága, nyilvántartása

**8. §** (1) Az információs önrendelkezési jogról és az információszabadságról szóló [2011. évi CXII. törvény](http://uj.jogtar.hu/) rendelkezései alapján az önkormányzat költségvetéséből nyújtott nem normatív, céljellegű, működési és fejlesztési támogatások kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatokat a város [www.onkormanyzat.heviz.hu](http://www.onkormanyzat.heviz.hu) honlapján közzé kell tenni.

(2) A közzétételt a támogatási szerződés kötését követő 15 napon belül kell megtenni.

(3) A közzétételért a döntés, vagy a támogatási megállapodás előkészítéséért a Polgármesteri Hivatal köteles gondoskodni.

(4) A támogatásokról és a számadási kötelezettség teljesítéséről a Polgármesteri Hivatal köteles a 4. melléklet szerinti nyilvántartást vezetni. A nyilvántartásnak tartalmaznia kell a támogatott nevét, címét, a támogatást nyújtó megnevezését, a támogatott képviselőjének nevét, a támogatás összegét és célját, az átutalás idejét, a támogatás célszerinti felhasználása elszámolásának határidejét, az elszámolás időpontját, valamint az elszámolás és bizonylat fellelhetőségét, a bizonylat számát.

## 9. A támogatások Európai Uniós szabályozással való összhangjának biztosítása

**9. §** (1) Amennyiben a jelen rendelet alapján nyújtott támogatás az [Európai Unió működéséről szóló szerződés 107. cikk (1) bekezdése](http://uj.jogtar.hu/) értelmében állami támogatásnak minősül, a támogatás csekély összegű (de minimis) támogatásként a [Szerződés 87.](http://uj.jogtar.hu/) és [88. cikkének](http://uj.jogtar.hu/) a de minimis támogatásokra való alkalmazásáról szóló, 2006. december 15-i [1998/2006/EK bizottsági rendelettel](http://uj.jogtar.hu/) összhangban nyújtható (a továbbiakban: [1998/2006/EK bizottsági rendelet](http://uj.jogtar.hu/)).

(2) A csekély összegű támogatás odaítélésének feltétele, hogy a kedvezményezett írásban nyilatkozik az [1998/2006/EK bizottsági rendelet 2. cikk 2. pontjában](http://uj.jogtar.hu/) meghatározott feltételnek megfelel.

(3) Az [1998/2006/EK bizottsági rendelet 3. cikk 1. pontja](http://uj.jogtar.hu/) szerinti kötelezettséget a támogatást nyújtó teljesíti.

(4) Nem ítélhető meg csekély összegű támogatás az [1998/2006/EK bizottsági rendelet 1. cikkében](http://uj.jogtar.hu/) meghatározott célokra.

(5) Csekély összegű támogatás azonos elszámolható költségek vonatkozásában nem halmozható állami támogatással, ha az így halmozott összeg támogatási intenzitása meghaladná az irányadó uniós állami támogatási szabályban meghatározott támogatási intenzitást.

## 10. Államháztartáson kívüli forrás átvételére vonatkozó szabályok

**10. §** (1) Az államháztartáson kívüli forrás végleges átvételéről - az alapítványi forrás kivételével - a Polgármester dönt, melyről a költségvetési rendelet módosítás keretében utólagosan tájékoztatja a Képviselő-testületet.

(2) Az (1) bekezdés szerinti tájékoztatásnak tartalmaznia kell az átvételre felajánlott ingó vagy ingatlan vagyon esetében annak forgalmi értékét, a vagyon működtetésével, fenntartásával kapcsolatos költségeket és egyéb kötelezettségeket, a hasznosítás módját, valamint a vagyontárgy besorolását.

(3) A forgalmi érték meghatározásához ingatlan esetében ingatlanforgalmi szakértői véleményt kell beszerezni.

(4) Az államháztartáson kívüli forrás átvételéről szóló megállapodást a Polgármester köti meg.

## 11. Záró rendelkezések

**11. §** (1) Az önkormányzati rendelet 2013. december 1-jén lép hatályba. Rendelkezéseit a folyamatban lévő ügyekben is alkalmazni kell.

(2) A polgármester a költségvetés végrehajtásáról szóló beszámolóban tájékoztatja a Képviselő-testületet az előző évben államháztartáson kívülre átadott pénzeszközök teljesüléséről.

4. melléklet

**NYILATKOZAT**

**a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról**

A Pályázó neve:

Természetes személy lakcíme:

Születési helye, ideje:

Gazdasági társaság esetén székhelye:

Cégjegyzékszáma:

Adószáma:

Képviselőjének neve:

Egyéb szervezet esetén székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

Kijelentem, hogy személyemmel, illetve a pályázóként megjelölt szervezettel szemben a közpénzekből nyújtott támogatások átláthatóságáról szóló **2007. évi CLXXXI. törvény (Knyt.)**

– **6. § (1) bekezdése szerinti összeférhetetlenség**

**1. nem áll fenn vagy**

**2. fennáll az …..pont alapján**

**– 8. § (1) bekezdése szerinti érintettség**

**1. nem áll fenn vagy**

**2. fennáll az …pont alapján**

**Az összeférhetetlenség vagy az érintettség alapjául szolgáló körülmény leírása:**

**Kijelentem, hogy az összeférhetetlenség megszüntetésére az alábbiak szerint intézkedtem:**

**Kijelentem, hogy az érintettség közzétételét külön űrlap csatolásával kezdeményeztem.**

Kelt: ……………………., ……… év …………….hó …….nap

……………………………………………………

pályázó cégszerű aláírása

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Mb. Hatósági osztályvezető/** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |