**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/ 800-1 /2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. október 29.-i nyilvános ülésére**

**Tárgy:** A közterületek használatáról szóló 28/2005. (XII. 15.) önkormányzati rendelet módosítása

**Az előterjesztő:** Papp Gábor polgármester

**Készítette:**  Babics Tamás környezet- és természetvédelmi ügyintéző

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A közterületek használatáról szóló 28/2005. (XII.15.) önkormányzati rendelet módosítására teszünk javaslatot.

A közterületek használatának szabályozása alapvetően megfelelő, de a tapasztalatok bizonyos esetben a módosítás szükségességét vetik fel. Különösen igaz ez a rendelet melléklete IV. 1. pontja esetében. Ebben a rendelkezésben az építőanyag és egyéb ideiglenes tárolás, építőanyag, építéssel kapcsolatos dolog 100 Ft/m2/nap díjtétel az, aminek módosítása indokolt.

Általános tény, hogy építési tevékenység esetén viszonylag nagy mértékű közterület-foglalásra van szükség, aminek költsége a fent leírt tarifán jelentős költséget jelentenek, csak egy 5x10 méteres területtel számolva havi szinten a költségen bruttó 190 500 Ft.

Az építési tevékenységek pedig optimális esetben is ca. hat hónapot vesznek igénybe, de általában ennél hosszabb időtartam az, ami szükséges.

A közterület-használati díjak megfizetése ebben a kategóriában többször nehézségekbe ütközött, hiszen jelentős nagyságrendű kivetésekre került sor.

Több építési beruházás Hévíz jellegéből adódóan kiemelt fontosságú, ezért a közterület-használat feltételeinek módosítása indokolttá vált.

A rendelet módosításában arra teszünk javaslatot, hogy ösztönözve ezen építési tevékenységek relatív gyors befejezését, sávos díjtételt alkalmazzunk. Így az építési tevékenység első hat hónapjában egy sokkal méltányosabb tarifa alkalmazása kerülne bevezetésre, a hat hónap utáni időszakban pedig az eddig alkalmazott díjtételt megnövelnénk nettó 20 %-al. Ezzel a megnövelt díjjal pedig a beruházókat a gyorsabb munkavégzésre ösztönöznénk, így az építkezések közterület-foglalása az elfogadható hat havi időszakot várhatóan nem haladják meg a magas díjak miatt.

A rendelettervezetet részletes indokolása:

1 §. A díjkategóriák meghatározását tartalmazó melléklet az új díjakkal

2. §. Hatályba léptető rendelkezés.

**Tisztelt Képviselő-testület!**

Kérjük a rendelettervezet megvitatását és elfogadást.

Hévíz, 2015. október 19.

**2.**

**Hévíz Város Önkormányzat Képviselő-testületének**

**…/…..(…) önkormányzati rendelete**

**a közterületek használatáról szóló 28/2005. (XII. 15.) önkormányzati rendelet módosításáról**

Hévíz Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 54. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §** közterületek használatáról szóló 28/2005. (XII. 15.) önkormányzati rendelet 1. melléklete helyébe a rendelet 1. melléklete lép.

**2. §** A rendelet a kihirdetését követő napon lép hatályba és a hatályba lépését követő napon hatályát veszti. A rendelet rendelkezéseit a folyamatban lévő ügyekben is alkalmazni kell.

dr. Tüske Róbert Papp Gábor

jegyző polgármester

*1. melléklet Hévíz Város Önkormányzat Képviselő-testületének 28/2005. (XII. 15.) önkormányzati rendeletéhez*

***A közterület-használati díj mértéke***

|  |  |  |  |  |  |
| --- | --- | --- | --- | --- | --- |
| A | B | C | D | E | F |
| sor- szám | megnevezés | mértékegység | Nettó összeg | 27% ÁFA | Bruttó összeg |
| **I.** | Közterületi árusítás | | | | |
| 1. | A 210/2009. (IX. 29.) Korm. rendelet 5. mellékletében meghatározott termékek árusítása | Ft/m2/nap | 236 | 64 | 300 |
| 2. | Ünnepeket megelőző árusítás | Ft/m2/nap | 550 | 148,5 | 698,5 |
| 3. | Vendéglátás célját szolgáló használat | Ft/m2/hó | 3 000 | 810 | 3 810 |
| 4. | Összecsukható ernyőszerkezet | Ft/m2/hó | 85 | 22,95 | 107,95 |
| 5. | Adventi és újévi rendezvények, vásárok  dec. 1-jan. 10. közötti időszakban | Ft/m2/hó | 100 | 27 | 127 |
| **II.** | Közterületi reklámtevékenység | | | | |
| 1. | Rögzített hirdető-berendezés | Ft/m2/hó | 1 600 | 432 | 2 032 |
| 2. | Közterület fölé kifügg. reklám hirdetmény | Ft/m2/nap | 2 650 | 715,5 | 3 365,5 |
| 3. | Egyéb reklám, szórólap,marketing tevékenység | Ft/m2/nap | 551 | 149 | 700 |
| 4. | Árubemutatás (elfoglalt terület nagysága szerint) | Ft/m2/hó | 4 300 | 1 161 | 5 461 |
| 5. | Transzparenshordozók (szendvicsember) | Ft/fő/nap | 1 600 | 432 | 2 032 |
| 6. | Közterületre kihelyezett mobil reklámtábla | Ft/m2/hó | 4 000 | 1080 | 5 080 |
| **III.** | Bérkocsi szolgáltatás | | | | |
| 1. | Taxi kiállási hely | Ft/gk./hó | 3 200 | 864 | 4 064 |
| 2. | Közúti közlekedést szolg. járművek tárolása | Ft/jármű/hó | 7 000 | 1890 | 8 890 |
| 3. | Gumikerekű kivonat (Dottó) közterület használata | Ft/év/szerelv. | 950 000 | 256 500 | 1 206 500 |
| 4. | Személygépkocsi tárolása | Ft/szgk/hó | 2 000 | 540 | 2 540 |
| 5. |  |  |  |  |  |
| **IV.** | Építőanyag és egyéb ideiglenes tárolás | | | | |
| 1. | Építőanyag, építéssel kapcsolatos dolog (közterület-használati engedély kiadását követő 6 hónapig) | Ft/m2/nap | 20 | 5,4 | 25,4 |
| 2. | Építőanyag, építéssel kapcsolatos dolog (6. hónapot követően) | Ft/m2/nap | 120 | 32,4 | 152,4 |
| **V.** | Egyéb közterület-használati kategóriák | | | | |
| 1. | Mutatványos tevékenység (kizárólag önkorm. rendezvényen) | Ft/m2/nap | 550 | 148,5 | 698,5 |
| 2. | Filmforgatás a 205/2013. (VI. 14.) Korm. rendelet szabályai szerint |  |  |  |  |
| 3. | Önkormányzat által szervezett városi fesztiváli rendezvény | Ft/m2/nap | 800 | 216 | 1 016 |
| 4. | Utcazene (alapfokú zenei végzettséghez kötött) | Ft/m2/nap | 550 | 148,5 | 698,5 |
| 5. | Portrérajzolás | Ft/m2/nap | 1 969 | 532 | 2 501 |
| 6. | Nemzetközi, országos, regionális, helyi jelentőségű idegenforgalmi célt szolgáló (kulturális, sport stb.) rendezvények, reklám-. és marketingtevékenység | Ft/m2/nap | 80 | 21,6 | 101,6 |
|  | *amely összegtől a polgármester eseti megállapodással kedvezményt biztosíthat* |  |  |  |  |
| 7. | Egyéb: a fentiekben fel nem sorolt kategória   nettó 550 Ft és 4300 Ft között +27% | Ft/m2/nap |  |  |  |

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: Hévíz város közterületein a várakozás rendjéről szóló a 21/2008. (X. 1.) önkormányzati rendelet módosítása

**Társadalmi-gazdasági hatása**: Ügyfélbarát, a társadalmi igényeknek megfelelő szabályozás bevezetése

**Költségvetési hatása**: a közterület-használatokból keletkező bevételek csökkennek, de a befizetési hajlam növekszik

**Környezeti, egészségi hatása**: Nincs

**Adminisztratív terheket befolyásoló hatása**: nincs

**Egyéb hatása**: Nincs

**A rendelet megalkotásának szükségessége**: társadalmi igény merült fel a magas közterület-használati díjak csökkentésére

**A rendelet megalkotása elmaradása esetén várható következmények**: a közterület-használati díj kinnlevőségek és behajthatóságából eredő hosszadalmas eljárás

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**3.**

**Bizottsági állásfoglalás**

**4.**

**Mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Olt István** | **osztályvezető** |  |  |
| **Dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
|  | **egyeztetési kötelezettség** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |